Sekolah Kebangsaan Perapat Laut

Sejarah 

Sekolah Kebangsaan Perapat Laut terletak benar - benar di tepi laut dan perkampungan yang majoritinya didiami oleh penduduk suku kaum Benadan. Nama SK.Perapat Laut diambil bersempena dengan nama Pokok Perapat yang banyak tumbuh di kawasan ini.. Jarak sekolah ini ke Pekan Kudat kira-kira 52 kilometer. Antara kampung yang berhampiran dengan sekolah ini ialah Kg Nangka, Kg.Limau- Limauan dan Kg.Malamam.

        Sekolah ini telah wujud sejak tahun 1970. Pembinaan sekolah ini adalah untuk memudahkan anak-anak kampung mendapat pendidikan yang sewajarnya. Pada awal pembukaan, sekolah ini hanya mempunyai satu bangunan yang dijadikan bilik darjah dan juga pejabat am serta bilik guru. Pada masa itu, terdapat lebih kurang 70 orang murid yang bersekolah di sekolah ini.

     Bangunan sekolah kemudiannya ditambah dengan sebuah bangunan yang boleh menempatkan tiga buah kelas. Pada awal tahun 2000 sekolah ini hanya mempunyai 4 empat buah bilik darjah dan terdapat beberapa kelas yang terpaksa digabungkan akibat daripada kekurangan guru serta bilik darjah.

     Sekolah Kebangsaan Perapat Laut terus berkembang dari segi fizikalnya. Pada akhir tahun 2006, sekolah telah mendapat peruntukan untuk menambah serta membaik pulih bangunan sekolah. Pada akhir tahun 2008 sekolah juga telah mendapat sebuah bangunan Pra Sekolah yang dibina menggunakan konkrit.

     Pada tahun 2019, bangunan konkrit telah siap dibina dengan 3 bangunan baru iaitu kelas dan makmal sains. Oleh kerana bangunan lama dalam keadaan tidak selamat, bangunan baru telah menempatkan semua murid dan guru. Bangunan telah diubah suai menjadi pejabat am, bilik gerakan, bilik guru dan kelas. 

Lagu Sekolah 
SK Perapat Laut
Megah berdiri berbakti
Kepada anak bangsa negara
Demi Malaysiaku tercinta 

SK Perapat Laut
Akan ku sahut cabaran
Gunakan ilmu setiap masa
Menjunjung rukun negara

Berlandakan Falsafah Pendidikan
Sematkan nilai murni
Membentuk insan berjaya
Harapan bangsa

SK Perapat Laut
Inilah sumpah dan ikrarku
Jasamu ku kenang
Sepanjang zaman

 Alamat
Sekolah Kebangsaan Perapat Laut
P/S 319,
89058, Kudat
Sabah, Malaysia
Email: sekolah-7351@moe-dl.edu.my

 Pautan luar 
https://www.youtube.com/@XBA5046
https://www.facebook.com/groups/skperapatlaut/
sekolah-7351@moe-dl.edu.my 


Perapat Laut
Perapat Laut